CELEX: 32000R0961
Language: hr
Date: 2000-05-05 00:00:00
Title: Uredba Komisije (EZ) br. 961/2000 od 5. svibnja 2000. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               152
            
         32000R0961
   
               L 109/16
            
            
               SLUŽBENI LIST EUROPSKE UNIJE
            
            
               05.05.2000.
            
         
      UREDBA KOMISIJE (EZ) br. 961/2000
   od 5. svibnja 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 254/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi (EEZ) potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature i ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, pridržavajući se mjera na snazi u Zajednici koje se odnose na sustave dvostruke provjere te prethodni i naknadni nadzor Zajednice tekstilnih proizvoda pri uvozu u Zajednicu, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 955/1999 (4) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, do 1. siječnja 2001. kako bi se korisnicima obvezujućih tarifnih informacija dalo dovoljno vremena za prilagodbu svog poslovanja.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 do 1. siječnja 2001.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. svibnja 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 28, 3.2.2000., str. 16.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Pleteni plavo obojeni miješani keper (60 % pamuk i 40 % poliester), težine 300 g/m2, širine otprilike 150 cm. Tkanina ima izblijedjeli zelenkasti otisnuti natpis koji prikazuje logotip trgovačkoga društva, koji mjeri otprilike 4 cm visine i otprilike 2 cm širine, koji je smješten otprilike 13 cm od obruba i ponavlja se otprilike svakih 20 cm uz oba ruba.
               (Vidjeti fotografiju br. 599. A + B) (1).
            
            
               5211 32 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(A) uz odjeljak XI., napomenom 1.(g) tarifnog podbroja uz odjeljak XI., napomenom 1. uz poglavlje 54. i tekstom oznaka KN 5211 i 5211 32 00.
               Otisnuti natpis na proizvodu ne daje mu karakteristike štampane tkanine.
            
         
               2.   Pletena, obojena, svijetlo plava tkanina (100 % poliester), širine otprilike 150 cm, vlaknaste strukture. Tkanina ima žuto obojeni otisnuti natpis „OBOJENO I OBRAĐENO U UJEDINJENOJ KRALJEVINI, ČLANICI EEZ”, koji mjeri otprilike 0,4 cm visine te je smješten otprilike 1,2 cm od obruba.
               (Vidjeti fotografiju br. 598. A + B) (1).
            
            
               5512 19 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.(g) tarifnog podbroja uz odjeljak XI., napomenom 1. uz poglavlje 54. i tekstom oznaka KN 5512, 5512 19 i 5512 19 90.
               Otisnuti natpis na proizvodu ne daje mu osobine štampane tkanine.
            
         
               3.   Pleteni plavo obojeni miješani keper (65 % poliestera i 45 % pamuka), težine 245 g/m2, širine otprilike 150 cm, vlaknaste strukture. Tkanina ima crno otisnuti natpis koji prikazuje logotip trgovačkoga društva, koji mjeri otprilike 1,5 cm visine i otprilike 3 cm širine, koji je smješten otprilike 4,5 cm od obruba na jednoj strani i otprilike 9 cm na drugoj strani i neprekidno se ponavlja otprilike svakih 28 cm uz oba ruba.
               (Vidjeti fotografiju br. 601. A + B) (1).
            
            
               5514 22 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(A) uz odjeljak XI., napomenom 1.(g) tarifnog podbroja uz odjeljak XI., napomenom 1. uz poglavlje 54. i tekstom oznaka KN 5514 i 5514 22 00.
               Otisnuti natpis na proizvodu ne daje mu osobine štampane tkanine.
            
         
               4.   Pletena, obojena, crna tkanina (65 % poliester i 35 % viskoze), težine od 320 do 340 g/m2, širine otprilike 150 cm, vlaknaste strukture. Tkanina ima žuto obojeni otisnuti natpis „OBOJENO I OBRAĐENO U UJEDINJENOJ KRALJEVINI, ČLANICI EEZ”, koji mjeri otprilike 0,4 cm visine te je smješten otprilike 0,5 cm od obruba, na jednom rubu.
               (Vidjeti fotografiju br. 597. A + B) (1).
            
            
               5515 11 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(A) uz odjeljak XI., napomenom 1.(g) tarifnog podbroja uz odjeljak XI., napomenom 1. uz poglavlje 54. i tekstom oznaka KN 5515, 5515 11 i 5515 11 90.
               Otisnuti natpis na proizvodu ne daje mu osobine štampane tkanine.
            
         
               5.   Pletena, crno obojena tkanina (65 % poliester i 35 % viskoze), težine od 320 g/m2, širine otprilike 150 cm, vlaknaste strukture. Tkanina ima žuto obojeni otisnuti natpis „OBOJENO I OBRAĐENO U UJEDINJENOJ KRALJEVINI, ČLANICI EEZ”, koji mjeri otprilike 0,4 cm visine te je smješten otprilike 0,5 cm od obruba i neprekidno se ponavlja svakih 17 cm uz oba ruba.
               (Vidjeti fotografiju br. 600. A + B) (1).
            
            
               5515 11 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(A) uz odjeljak XI., napomenom 1.(g) tarifnog podbroja uz odjeljak XI., napomenom 1. uz poglavlje 54. i tekstom oznaka KN 5515, 5515 11 i 5515 11 90.
               Otisnuti natpis na proizvodu ne daje mu osobine štampane tkanine.
            
         
      
   
      
   
      
   
      
   
      
   
      
   
      
   
      
   
      
   
      
   
      (1)  Fotografija je isključivo informativne prirode.